Obecné zastupiteľstvo Obce Holiša na základe ustanovenia § 6 zákona č. 369/1990 Zb. o obecnom zriadení v znení neskorších zmien a doplnení sa uznieslo na tomto

 **VŠEOBECNE ZÁVÄZNOM NARIADENÍ**

 / ďalej len ,, VZN,, /

 **Č. 1/2023**

o určení finančného pásma a výšky príspevku za stravovanie v školskej jedálni Materskej školy a Základnej školy Holiša.

 / 1

 Úvodné ustanovenia

Všeobecne záväzné nariadenie obce Holiša o určení finančného pásma a stanovení výšky príspevku za stravovanie sa týka školskej jedálne pri Materskej škole ktorej zriaďovateľom je obec Holiša. Školská jedáleň poskytuje stravovanie deťom navštevujúcim Materskú školu a žiakom Základnej školy, ako aj zamestnancom MŠ a ZŠ a cudzím stravníkom za čiastočnú úhradu nákladov, ktorú uhrádzajú zákonní zástupcovia detí a žiakov a dospelí stravníci vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

 / 2

 Určenie finančného pásma a výšky príspevku

Obec Holiša týmto všeobecne záväzným nariadením určuje  **2. finančné pásmo** zhodné pre všetky vekové kategórie.

/2.a

Obec Holiša ďalej týmto VZN určuje výšku čiastočnej úhrady režijných nákladov /§ 140 ods. 9 zákona č.245/2008 Z.z./ nasledovne :

Materská škola : 0,10 eur za jedno odobraté hlavné jedlo

Základná škola : 0,10 eur za jedno odobraté hlavné jedlo

Dospelí stravníci : 1,60 eur za jedno odobraté hlavné jedlo

 / 3

 Podmienky úhrady príspevkov na stravu

Príspevok na stravu sa uhrádza do 25. v mesiaci na nasledujúci mesiac a to poštovou poukážkou. Stravník / zákonný zástupca / je povinný sa prihlásiť- odhlásiť zo stravy najneskôr do 7:30 ráno.

 / 4

 Podmienky čerpania dotácie na stravu

S účinnosťou od 01.08.2021 nadobudla platnosť novela zákona č. 544/2010 Z.z o dotáciách.

1. Dotácia na podporu výchovy k stravovacím návykom dieťaťa / ďalej len dotácia / sa poskytuje za každý deň, v ktorom sa dieťa zúčastnilo výchovno-vzdelávacej činnosti v MŠ a ZŠ a odobralo stravu.

2. Dotácia sa poskytuje :

 a / na dieťa, ktoré navštevuje MŠ a žije v domácnosti, ktorej sa poskytuje pomoc v hmotnej

núdzi, alebo ktorej príjem je najviac vo výške životného minima.

 b / na dieťa, ktoré navštevuje ZŠ a žije v domácnosti, ktorej sa poskytuje pomoc v hmotnej

núdzi, alebo ktorej príjem je najviac vo výške životného minima.

 c / na dieťa, na ktoré si rodič neuplatňuje daňový bonus, a súdom zverené dieťa

3. Zákonný zástupca dieťaťa má povinnosť doplatiť rozdiel medzi dotáciou a sumou stanovenou finančným pásmom podľa § 9 ods.2

4. Zákonný zástupca je povinný bezodkladne oznámiť škole neúčasť ako aj dĺžku trvania neúčasti dieťaťa / žiaka na výchovno-vzdelávacom procese a odhlásiť ho zo stravy.

5. V prípade neodhlásenia dieťaťa / žiaka zo stravy je zákonný zástupca povinný uhradiť poplatok za stravu vo výške stanoveného finančného pásma za každý deň v ktorom sa dieťa nezúčastní vzdelávacieho procesu v MŠ a ZŠ.

6. Po ukončení dochádzky v MŠ alebo ZŠ sa preplatok do výšky **5 EUR**  nevracia.

 / 5

 Záverečné ustanovenia

1. Na tomto VZN č. 1/2023 sa uznieslo Obecné zastupiteľstvo v Holiši dňa 09.01.2023 schválené uznesením č. 3/2023.

2. VZN obce Holiša nadobúda účinnosť od 01.02.2023

3. Návrh Všeobecne záväzného nariadenia obce Holiša bol zverejnený na úradnej tabuli obce Holiša od 16.12.2022 do 02.01.2023

 Schválené VZN vyvesené na ÚT dňa : 10.01.2023

 Zvesené dňa : 25.01.2023 Adrián Zsélyi, starosta obce